stanford-oval/wikipedia huggingface dataset:
Nona Gaprindašvili

Nona Gaprindašvili, 1982
Nona Terentis asuli Gaprindašvili (georg. ნონა ტერენტის ასული გაფრინდაშვილი; s. 3. toukokuuta 1941) on georgialainen shakin suurmestari. Hän syntyi Zugdidissa ja oli kuudentena shakin naisten maailmanmestarina vuosina 1962–1978. Gaprindašvili sai ensimmäisenä naisena suurmestarin arvonimen 1978.
Georgian itsenäistyttyä hän johti vuoteen 1996 asti maan olympiakomiteaa.
Gaprindašvili johtaa Georgian presidentti Mikheil Saakašvilia vastustavaa, oligarkki Badri Patarkatsišvilin rahoittamaa Yhdistynyttä demokraattista puoluetta.
Nikópoli

| Nikópoli Νικόπολη |
| --- | --- |
 Nikópolin kylä.
 Nikópoli
 Koordinaatit: 39°1′35″N, 20°44′00″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Préveza
Kunta:  Préveza
Hallinto:  
 – Asutustyyppi:  kylä
 – Kallikrates-koodi:  2101010401
Väkiluku (2011):  309
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Nikópoli (kreik. Νικόπολη, kath.kreik. Νικόπολις, Nikópolis) on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on 309 (vuonna 2011).
Antiikin Nikopoliin raunioita Nikópolin kylässä.
Nikópolin kylä sijaitsee noin 7,5 kilometriä Prévezan kaupungista pohjoiseen. Kylän alkuperäinen nimi on Smyrtoúla (Σμυρτούλα). Nykyisen nimensä se on ottanut vuonna 1965 antiikin aikaisesta Nikopoliin kaupungista, jonka rauniot sijaitsevat kylän ympärillä. Arkeologinen alue on kylän tärkein nähtävyys. Kylän eteläpuolella Prévezaan johtavan tien varressa toimii alueen löydöksiä esittelevä Nikopoliin arkeologinen museo.
Nikópoli muodostaa myös laajemman kyläyhdyskunnan (Τοπική Κοινότητα Νικοπόλεως, Topikí Koinótita Nikopóleos), johon kuuluu varsinaisen Nikópolin kylän lisäksi Mázoman kylä. Koko yhdyskunnan väkiluku on 329.
Aiheesta muualla

Kuvia tai muita tiedostoja aiheesta Nikópoli Wikimedia Commonsissa
Nita Korhonen

Nita Korhonen on suomalainen juontaja ja toimittaja. Hän toimii Kansainvälisen Moottoriliiton (FIM) komissiopresidenttinä, jossa on toiminut vuodesta 2012 lähtien. Korhonen toimii myös Suomen Moottoriliiton hallituksen jäsenenä, Ajo Motorsportin kansainvälisenä tiedottajana, D1 Ultimate GT:n Superbike-vastaavana, sekä Vauhdin Maailma lehden kolumnistina. Hänet tunnetaan myös Yle TV2:n MotorSport -ohjelman juontajana.
Nita Korhosen isä on entinen ratamoottoripyöräilijä Pentti Korhonen.
Aiheesta muualla

Nita Korhosen haastattelu
Twitter
Instagram
Nová Dubnica

Nová Dubnican vaakuna
Nová Dubnica on kaupunki Trenčínin alueella, Slovakiassa. Sen pinta-ala on 11,3 km² ja väkiluku 11 997 (31.12.2005). Vuoden 2001 väestönlaskennan mukaan asukkaista 95,6% oli slovakkeja, ja vähemmistöryhmiä olivat tšekit (1,8%) ja unkarilaiset (0,2%). Uskonnoltaan 70,8% ilmoitti olevansa roomalaiskatolisia ja 3,4% protestantteja. 20,7% ei ilmoittanut mitään uskontoa.
Nová Dubnica perustettiin vuonna 1957 ja siitä tuli kaupunki 8. kesäkuuta 1960.
Aiheesta muualla

Viralliset sivut (slovakiksi), (englanniksi)
Raaseporin seutukunta

| Raaseporin seutukunta |
| --- | --- |

 sijainti 
Väkiluku:  40 816 29:nneksi suurin 31.12.2021 
Raaseporin seutukunta (ruots. Raseborgs ekonomiska region) on yksi Suomen seutukunnista. Se sijaitsee Uudenmaan maakunnassa. Siihen kuuluu kolme kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 014. Lankapuhelinsuuntanumerona seutukunnassa on käytössä Hangossa ja Raaseporissa 019 sekä Inkoossa 09.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Hanko | 7 761 | 117 | 66 | 9.1 % | 52 % | 42 % | 5 % |
|  | Inkoo | 5 401 | 350 | 15 | 8.1 % | 43 % | 51 % | 5 % |
|  | Raasepori | 27 117 | 1 148 | 24 | 9.3 % | 31 % | 64 % | 6 % |
|  | yhteensä | 40 279 | 1 616 | 25 |  | 36 % | 58 % | 6 % |
Historia

1. tammikuuta 2009 Tammisaaren yhdistyttyä Karjaan ja Pohjan kanssa Raaseporin kaupungiksi seutukunnan nimi muuttui Tammisaaren seutukunnasta Raaseporin seutukunnaksi.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2022 tilanteen mukainen.
| Raaseporin seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 44 016 | 44 016 |
| 1980 | 1980 |    | 44 195 | 44 195 |
| 1985 | 1985 |    | 44 579 | 44 579 |
| 1990 | 1990 |    | 44 746 | 44 746 |
| 1995 | 1995 |    | 44 192 | 44 192 |
| 2000 | 2000 |    | 43 353 | 43 353 |
| 2005 | 2005 |    | 43 533 | 43 533 |
| 2010 | 2010 |    | 44 073 | 44 073 |
| 2015 | 2015 |    | 42 810 | 42 810 |
| 2020 | 2020 |    | 40 891 | 40 891 |
Lähde: Tilastokeskus.
Aiheesta muualla

Hangon kaupungin kotisivut
Inkoon kunnan kotisivut
Raaseporin kaupungin kotisivut
Uudenmaan maakunnan seutukunnat
| --- | --- |
Helsingin seutukunta:   Espoo  Helsinki  Hyvinkää  Järvenpää  Karkkila  Kauniainen  Kerava  Kirkkonummi  Lohja  Mäntsälä  Nurmijärvi  Pornainen  Sipoo  Siuntio  Tuusula  Vantaa  Vihti 
Loviisan seutukunta:   Lapinjärvi  Loviisa 
Porvoon seutukunta:   Askola  Myrskylä  Porvoo  Pukkila 
Raaseporin seutukunta:   Hanko  Inkoo  Raasepori 
Entinen Lohjan seutukunta:   Karjalohja  Karkkila  Lohja  Nummi-Pusula  Sammatti  Vihti
Power Rangers Jungle Furyn zordit

Power Rangers Jungle Furyssä zordit olivat eläinhenkiä, joita rangerit olivat oppineet hallitsemaan. Rangerit pystyivät tarvittaessa päästämään ne vapaaksi, menemään niiden sisään ja ohjaamaan niitä tekemiensä liikkeiden perusteella.
Megazordit

Rangerit käyttivät Megazordeja suuriksi kasvaneita vihollisia vastaan. Erilaisia kombinaatioita saatiin aikaan yhdistämällä eri eläinhenkiä. Rangerit ohjasivat Megazordeja yhdessä ja heidän liikkeensä siirtyivät suoraan Megazordien liikkeiksi.
Megazordit > Jungle Pride Megazord

Tämä Megazord syntyi, kun tiikeri, gepardi ja jaguaari yhdistyivät. Gepardi toimi oikeana ja jaguaari vasempana jalkana tiikerin muodostaessa Megazordin vartalon, pään ja kädet. Caseyn, Lilyn ja Theon löydettyä tasapainon taitojensa väliltä pystyivät he yhdistämään kolme eläinhenkeään ja muodostamaan niistä Jungle Pride Megazordin. Sillä oli aseena Jungle Setsukon. Megazord pystyi käyttämään vihollisten viimeistelyyn kahta erilaista pyörintäliikettä: käsillä Savage Spiniä tai vaihtoehtoisesti jaloilla Super Kickiä.
Jungle Priden Elefanttimuoto: Elefanttihenki pystyi yhdistymään Jungle Pride Megazordin kanssa ja toimimaan siinä panssarina ja kypäränä. Tämä muoto käytti aseenaan Jungle Macea, jonka se yhdisti Spin Attack -hyökkäyksen kanssa iskemällä vihollisiin toistuvasti kunnes ne tuhoutuivat.
Jungle Priden Lepakkomuoto: Syntyi, kun lepakkohenki yhdistyi Jungle Pride Megazordin kanssa. Se muodosti Megazordille siivet, kypärän ja uudet kasvot antaen sille kyvyn lentää.
Jungle Priden Haimuoto: Syntyi, kun haihenki yhdistyi Jungle Pride Megazordin kanssa. Se muodosti sille evät, kypärän ja uudet kasvot ja mahdollisti taistelun veden alla.
Megazordit > Wolf Pride Megazord

Tämä Megazord syntyi, kun susi korvasi gepardin oikeana jalkana Jungle Pride Megazordissa. Wolf Ranger pystyi kutsumaan myös tiikerin ja jaguaarin henget ja muodostamaan siten Wolf Pride Megazordin itse samalla kun muut rangerit muodostivat Jungle Master Megazordin. Tämä Megazordin muoto pystyi ampumaan suden hännän pyörivänä sirkkelinä sen oikeasta jalasta.
Wolf Priden Lepakkomuoto: Syntyi, kun lepakkohenki yhdistyi Wolf Pride Megazordin kanssa. Se muodosti Megazordille siivet, kypärän ja uudet kasvot antaen sille kyvyn lentää ja suorittaa vihollisiinsa tehokkaan pyörivän iskun. Se käytti siipiä myös miekkoinaan.
Megazordit > Jungle Master Megazord

Punainen, sininen ja keltainen ranger pystyivät Jungle Master Modessa kutsumaan gorillan, pingviinin ja antiloopin henkiä. Yhdessä ne muodostivat Jungle Master Megazordin, joka viimeisteli vihollisensa moukaroimalla niitä voimakkailla nyrkeillään.
Jungle Masterin Haimuoto: Syntyi, kun haihenki yhdistyi Jungle Master Megazordin kanssa samalla tavalla kuin Jungle Pride Megazordinkin kanssa. Se viimeisteli vihollisensa käyttämällä hain eviä teräaseina molemmissa käsissään.
Jungle Masterin Elefanttimuoto: Elefanttihenki pystyi yhdistymään Jungle Master Megazordin kanssa samalla tavalla kuin Jungle Pride Megazordinkin kanssa. Se viimeisteli vihollisensa Jungle Macella.
Jungle Masterin Lepakkomuoto: Lepakkohenki pystyi yhdistymään Jungle Master Megazordin kanssa samalla tavalla kuin Jungle Pride Megazordinkin kanssa. Se osasi lentää.
Megazordit > Rhino Pride Megazord

Tämä Megazord syntyi, kun Rhino Steel Zord muutti muotonsa Rhino Pride Megazordiksi. Syntynyttä Megazordia kutsuttiin välillä myös Rhinon soturimuodoksi. Megazord käytti sarvikuonon sarvea miekkanaan ja viimeisteli vastustajansa Rhino Blade Slash -liikkeellä.
Jungle Pride Charge : Tässä muodossa Rhino Steel Zord kantoi Wolfzordia niskassaan ja Tigerzordia (Jungle Pride Megazordin muodossa) selässään samalla kun Jaguar- ja Cheetahzordit juoksivat Rhinon sivuilla. Tiger, Wolf, Jaguar ja Cheetah alkoivat sitten pyöriä nopeasti ja siten loivat voimakkaan tornadon, joka heitti vihollisen ilmaan. Sen jälkeen Jaguar, Cheetah ja Wolf tekivät vastustajaansa ilmassa peräkkäisiä hyökkäyksiä ja kaiken päätteeksi Rhino sivalsi vihollista sarvellaan miekan tavoin.
Jungle Pride Charge (Leijonan ja Kameleontin kanssa): Tässä muodossa Rhino Steel Zord kantoi Wolfzordia niskassaan ja Tigerzordia (Jungle Pride Megazordin muodossa) selässään. Lionzord muodosti Jungle Pride Megazordin yläosalle panssarin ja kameleontti kiinnittyi sen oikeaan käteen. Jaguar- ja Cheetahzordit juoksivat Rhinon sivuilla. Leijona ampui violetteja energiapalloa samalla kun kameleontti käytti kieltään pistoaseena. Wolf, Jaguar, ja Cheetah tekivät vastustajaansa ilmassa peräkkäisiä hyökkäyksiä samalla kun Jungle Pride Megazordin vartalo pyöri lyöden leijonan hännästä muodostuneella miekalla.
Jungle Master Stampede: Tässä muodossa Rhino Steel Zord kantoi Wolfzordia niskassaan ja Gorillazordia (Jungle Master Megazordin muodossa) selässään. Antelope- ja Penguinzordit juoksivat Rhinon vierellä ja lensivät Wolfzordin kanssa vihollistaan kohti hyökkäyksiä tehden samalla kun Rhino iski sarvellaan ja Gorilla löi nyrkeillään.
Aiheesta muualla

Power Rangers Jungle Fury (rangercentral.com) (englanniksi)
The Morphin Grid: A Power Rangers Wiki (englanniksi)
Power Rangersin zordit
| --- | --- |
TV-sarjat:  Mighty Morphin • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • S.P.D. • Mystic Force • Operation Overdrive • Jungle Fury • RPM • Samurai & Super Samurai • Megaforce
Ralph Bellamy

Bellamy vuonna 1971.
Ralph Rexford Bellamy (17. kesäkuuta 1904 Chicago, Illinois – 29. marraskuuta 1991 Santa Monica, Kalifornia) oli yhdysvaltalainen näyttelijä, jonka ura teatterissa, elokuvissa ja televisiossa ulottui 1920-luvulta 1990-luvulle. Bellamy sai vuoden 1987 Oscar-gaalassa elämäntyöstään kunnia-Oscarin. Puoli vuosisataa aiemmin hän oli ehdolla parhaan miessivuosan Oscar-palkinnon saajaksi vuoden 1937 elokuvasta Rouvani sulhanen. Vuonna 1958 Bellamy sai Tony-palkinnon teatteriroolistaan Franklin D. Rooseveltina, jonka hän toisti näytelmän filmatisoinnissa Auringonnousu Campobellossa (1960). Hän esitti Rooseveltia myös vuoden 1983 televisiosarjassa Sodan tuulet.
Nuoruus ja uran alku

Ralph Bellamy oli itseoppinut näyttelijä, joka karkasi kotoaan Chicagosta 17-vuotiaana liittyäkseen kiertävään Shakespearea esittävään teatteriseurueeseen. 1920-luvun mittaan hän laski näytelleensä 375 roolia 15 eri teatteriseurueessa ja perustaneensa omia teatteriseurueita Illinois’n Evanstoniin, Iowan Des Moinesiin ja Tennesseen Nashvilleen. Vuonna 1931 hän aloitti elokuvanäyttelijän uransa ja oli vuoteen 1943 mennessä esiintynyt jo 80 elokuvassa. Nuoren Bellamyn perusroolihahmoksi muodostui miellyttävä tyyppi, joka häviää viehätysvoimassa tarinan komeammalle sankarille. Oscar-ehdokkuutensa Bellamy sai roolistaan keskilännen äänekkäänä miljonäärinä, joka toi hänelle iän myötä lisää samankaltaisia rooleja Broadwayllä, televisiossa ja elokuvissa. Yksi viimeisistä tällaisista rooleista oli John Landisin komediassa Vaihtokaupat (1983).
Bellamylla on tähti Hollywood Walk of Famella.
Valikoitu filmografia

1931: Salaperäinen kerho (The Secret Six)
1932: Forbidden
1937: Rouvani sulhanen (The Awful Truth)
1938: Ihanaa on elää (Carefree)
1940: Meidän vastaeronneiden kesken (His Girl Friday )
1941: Ihmissusi (The Wolf Man)
1945: En antaudu (Lady on a Train )
1955: Yhden miehen kapina (The Court-Martial of Billy Mitchell)
1960: Auringonnousu Campobellossa (Sunrise at Campobello)
1966: Saalistajat (The Professionals)
1968: Rosemaryn painajainen (Rosemary’s Baby)
1974: 13 päivää, jotka järkyttivät maailmaa (The Missiles of October)
1976: Painajaisuni (Nightmare)
1979: Ihan nappi keikka (The Billion Dollar Threat)
1983: Vaihtokaupat (Trading Places)
1990: Pretty Woman
Aiheesta muualla

Kuvia tai muita tiedostoja aiheesta Ralph Bellamy Wikimedia Commonsissa
Ralph Bellamy Internet Movie Databasessa. (englanniksi)
Ralph Bellamy Elonetissä.
Nokia XR20

| Nokia XR20 |
| --- | --- |

Valmistaja:  HMD Global
Julkaistu:  2021
Käyttöverkot:  2G, 3G, 4G ja 5G
Mitat:  171,6 × 81,5 × 10,6 mm
Paino:  248 g
Näyttö:  IPS LCD, 6,67"
Näytön kuvatarkkuus:  1 080 × 2 400 px
Suoritin:  Qualcomm Snapdragon 480 5G -kahdeksan­ydinprosessori
Grafiikkapiiri:  Adreno 619
Muisti:  62 tai 128 Gt
Keskusmuisti:  4 tai 6 Gt
Takakamera:  48 Mpx pääkamera + 13 Mpx laajakulmakamera
Etukamera:  8 Mpx
Käyttöjärjestelmä:  Android 11
Akku:  4 360 mAh
Liitännät:  USB-C 3.0, kuulokeliitäntä
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin, langaton lataus, IP68
Infobox OKNimi-testi OK: 
Nokia XR20 on HMD Globalin 27. heinäkuuta 2021 julkistama älypuhelin. Puhelimen ennakkomyynti alkoi julkistuspäivänä ja se tuli Suomessa myyntiin 529 tai 599 euron suositushinnalla muistiversiosta riippuen.
Puhelimessa on kahdeksanydinprosessori ja 6,67 tuuman näyttö. Tallennustilaa on valittavana 64 tai 128 gigatavua ja keskusmuistia neljä tai kuusi gigatavua. Tallennustila on laajennettavissa enintään 512 gigatavun microSD-kortilla. Puhelimessa on kaksi takakameraa, joista toinen on 48 megapikselin kamera ja toinen 13 megapikselin ultralaajakulmakamera. Etukameran tarkkuus on kahdeksan megapikseliä. Sormenjälkitunnistin on sijoitettu laitteen kylkeen. Akun kapasiteetti on 4 360 milliampeerituntia ja se tukee 18 watin pikalatausta ja 15 watin langatonta latausta. Käyttöjärjestelmänä on Android 11. Puhelimelle on luvattu kolme vuotta versiopäivityksiä ja neljä vuotta tietoturvapäivityksiä.
Puhelin on tehty rakenteeltaan erityisen kestäväksi. Se on pölyn- ja vedenkestävä ja sen IP-luokitus on 68. Laite kestää 30 minuutin upotuksen 1,5 metrin syvyyteen ja pudotuksen 1,8 metristä.
Aiheesta muualla

Nokia XR20 Nokian sivuilla
No Drama

| ”No Drama” Tinashe ft>  Offset |
| --- | --- | --- |

Singlen tiedot
 Albumilta: Joyride
 Äänitetty : 2017
 Julkaistu: 18. tammikuuta 2018
 Formaatti: digitaalinen lataus
 Tuottaja(t): Stargate
 Tyylilaji: elektro-R&B, trap
 Kesto: 03.20
 Levy-yhtiö: RCA Records
Tinashen muut singlet
| ”Flame” 2017 | ”No Drama” 2018 | ”Faded Love” 2018 |
Offsetin muut julkaisut
| ”Patek Water” 2017 | ”No Drama” 2018 | ”Wait” 2018 |
No Drama on yhdysvaltalaisen laulajan Tinashen musiikkikappale, jolla vierailee myös yhdysvaltalaisräppäri Offset. Sen julkaisi RCA Records Tinashen kolmannen, Joyride-studioalbumin johdantosinglenä 18. tammikuuta 2018. Kappaleen ovat sanoittaneet Tinashe, Offset, Starrah sekä sen tuottaja Stargate. Sanoiltaan kappale kertoo artistin halusta vältellä ylimääräistä draamaa. Kappaleen musiikkivideon ohjasi Sasha Samsonova ja se julkaistiin singlen julkaisupäivänä.
"No Drama" oli kaupallisesti huono menestys, sen jäätyä vallan pois singlelistoilta. Kappale saavutti kuitenkin nousussa olevien kappaleiden listoilla kohtalaista suosiota, sen päästyä sellaisten listojen viidenkymmenen parhaan joukkoon Belgiassa (Flanderi), Uudessa-Seelannissa ja Yhdysvalloissa. Tinashe on esittänyt kappaleen livenä muun muassa Good Morning Americassa 6. huhtikuuta ja Tonight Showssa 12. huhtikuuta 2018.
Käännös suomeksi
Nokia XR21

| Nokia XR21 HMD XR21 |
| --- | --- |
Valmistaja:  HMD Global
Julkaistu:  2023, nimetty uudelleen 2024
Edeltäjä:  Nokia XR20
Käyttöverkot:  2G, 3G, 4G ja 5G
Mitat:  168 × 78,6 × 10,5 mm
Paino:  231 g
Näyttö:  IPS LCD, 6,49", 120 Hz
Näytön kuvatarkkuus:  1 080 × 2 400 px
Suoritin:  Qualcomm Snapdragon 695 5G -kahdeksan­ydinprosessori
Grafiikkapiiri:  Adreno 619
Muisti:  128 Gt
Keskusmuisti:  6 Gt
Takakamera:  64 Mpx pääkamera + 8 Mpx ultralaajakulma
Etukamera:  16 Mpx
Käyttöjärjestelmä:  Android 12
Akku:  4 800 mAh
Liitännät:  USB-C 3.0, kuulokeliitäntä
Muistikorttipaikka:  ei ole
Muuta:  sormenjälkitunnistin, IP68
Infobox OKNimi-testi OK: 
Nokia XR21 tai HMD XR21 on HMD Globalin 3. toukokuuta 2023 julkistama älypuhelin. Se julkistettiin alun perin Nokia XR21 -nimellä, mutta vuonna 2024 HMD Global esitteli sen uudelleen HMD XR21 -nimellä, kun yritys siirtyi käyttämään Nokia-brändin sijaan HMD-brändiä. Teknisiltä ominaisuuksiltaan puhelimet vastaavat toisiaan.
Puhelimessa on kahdeksanydinprosessori ja 6,49 tuuman näyttö, joka tukee 120 hertsin virkistystaajuutta. Tallennustilaa on 128 gigatavua ja keskusmuistia kuusi gigatavua. Puhelimessa on kaksi takakameraa, joista toinen on 64 megapikselin pääkamera ja toinen kahdeksan megapikselin ultralaajakulmakamera. Etukameran tarkkuus on 16 megapikseliä. Akun kapasiteetti on 4 800 milliampeerituntia, ja se tukee 33 watin latausta. Käyttöjärjestelmänä on Android 12. Puhelimelle on luvattu kolme vuotta versiopäivityksiä ja neljä vuotta tietoturvapäivityksiä.
Puhelin on tehty rakenteeltaan erityisen kestäväksi. Se on pölyn- ja vedenkestävä, ja sen IP-luokitus on 68. Laite kestää tunnin upotuksen 1,5 metrin syvyyteen ja pudotuksen 1,8 metristä.
Lokakuussa 2023 HMD Global kertoi, että se on aloittanut Nokia XR21:n valmistuksen Unkarissa. Kaikki HMD XR21 -puhelimet on valmistettu Unkarissa.
Aiheesta muualla

Nokia XR21 HMD Globalin sivuilla
HMD XR21 HMD Globalin sivuilla
Nikólas Tompázis

Nikólas Tompázis (kreik. Νικόλας Τομπάζης, kansainvälisesti usein Nicholas Tombazis, s. 22. huhtikuuta 1968 Ateena, Kreikka) on kilpa-auton suunnittelija, joka on työskentellyt Formula 1:ssä vuodesta 1992 lähtien Benettonin, McLarenin ja Ferrarin talleissa. Tompázis valmistui vuonna 1989 insinööriksi Cambridgestä (the Trinity College in Cambridge). Aeronautiikan PhD-tohtoriksi hän väitteli vuonna 1992 Lontoossa (aeronautical engineering at Imperial College London).
Aerodynamiikka

Vuonna 1992 Tompáziksesta tuli Benettonin F1-tallin aerodynaamikko, ja hänet nimitettiin vuonna 1994 tallin aerodynamiikan johtajaksi. Kolme vuotta myöhemmin Tompázis siirtyi Scuderia Ferrarille ja hänestä tuli sekä aerodynamiikan johtaja että suunnitteluohjelman pääjohtajaja (CFD, Computanional Fluid Dynamics). CFD on tärkeä laskennallisen virtausdynamiikan ohjelmisto, mihin kilpailuissa ja testeissä kerätään todellisia mittaustuloksia analysointia varten. Yleensä kukin talli kehittää oman ohjelmiston eikä käytössä olevaa ohjelmistoa ole tavallisesti kaupallisesti saatavissa. CFD:n aineisto koostuu siis totetuneista mitatuista suureista eikä CFD:tä pidä sekoittaa erilaisiin mallinnusohjelmiin.
Vuonna 2004 Tompázis palasi takaisin McLarenille Englantiin, missä hän työskenteli vastaavissa tehtävissä ja nimettiin pääsuunnittelijaksi. Pari vuotta myöhemmin vuonna 2006 Tompázis palasi takaisin Ferrarille pääsuunnittelijaksi, mutta varsin pian Tompázis jätti Ferrarin 16. joulukuuta 2014. Kaudella 2016 Tompázis työskenteli Manor Racingin tallissa.
Aiheesta muualla

Grandprix.com
Nonbentsodiatsepiinit

Zopinox on suomalaisen Orionin valmistama nonbentsodiatsepiineihin kuuluvaa tsopiklonia sisältävä unilääke.
Nonbentsodiatsepiinit (myös Z-lääkkeet) ovat psykoaktiivisia lääkeaineita, joilla on bentsodiatsepiinien kaltainen vaikutus, mutta joiden rakenne poikkeaa radikaalisti itse bentsodiatsepiineista.
Nonbentsodiatsepiinit ovat usein sekä vaikutuksiltaan, että sivuvaikutuksiltaan ja käyttöön liittyviltä riskeiltään bentsodiatsepiinien kaltaisia.
Nonbentsodiatsepiineja ovat esimerkiksi tsaleploni, alpideemi, tsopikloni ja tsolpideemi.
Bentsodiatsepiinien yleinen rakenne.
Nonbentsodiatsepiineihin kuuluvan tsolpideemin rakenne.
Newsfield

| Newsfield Publications |
| --- | --- |
Perustettu:  1983
Perustaja:  Roger Kean, Franco Frey, Oliver Frey
Lakkautettu:  1991
Kotipaikka:  Shropshire, Yhdistynyt kuningaskunta
Omistaja:  Europress
Infobox OKVirheellinen NIMI-arvo: 
Newsfield Publications (myös tunnettu lyhyemmin Newsfield) oli brittiläinen lehtien julkaisija.
Yhtiön perustivat Roger Kean, Franco Frey ja Oliver Frey vuonna 1983.
Europress osti yhtiön vuonna 1991 sen ajauduttua konkurssiin.
Lehtiä

Crash
Zzap!64
Amtix!
LM
The Games Machine
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Newsfield
Käännös suomeksi
Nita Naldi

| Nita Naldi |
| --- | --- |
 Nita Naldi vuonna 1921.
Henkilötiedot
Koko nimi:  Mary Nonna Dooley
Syntynyt: 13. marraskuuta 1894 New York, Yhdysvallat
Kuollut: 17. helmikuuta 1961 (66 vuotta) New York, Yhdysvallat
Ammatti:  näyttelijä
Puoliso:  J. Searle Barclay (1929–1945)
Näyttelijä
Taiteilijanimet:  1920
Aktiivisena:  1919–1927
Aiheesta muualla
IMDb 
Elonet
Nita Naldi (oik. Anita Donna Dooley 13. marraskuuta 1894 New York, Yhdysvallat – 17. helmikuuta 1961 New York, Yhdysvallat) oli yhdysvaltalainen mykkäelokuvien näyttelijä. Naldi oli 1920-luvulla yksi yhdysvaltalaisen elokuvan suurimmista vampeista. Hänen tunnetuimpia elokuviaan ovat kolme elokuvaa Rudolph Valentinon kanssa: Verta ja hiekkaa (1922), Hääyö (1924) ja Kobra-käärme (1925).
Naldi lopetti elokuvauransa 1927, mutta esiintyi vielä teatterissa 1930-luvulla ja 1940-luvun alussa. Hänen viimeinen julkinen esiintymisensä oli 1952 näytelmässä In Any Language.
Filmografia

| Vuosi | Alkuperäinen nimi | Suomenkielinen nimi |
| --- | --- | --- |
| 1920 | Dr. Jekyll and Mr. Hyde | Tohtori Jekyll'in salaisuus |
| 1920 | Life |  |
| 1920 | Common Sin |  |
| 1921 | Last Door |  |
| 1921 | Experience | Kokemuksen koulu |
| 1921 | Divorce of Convenience |  |
| 1922 | Snitching Hour |  |
| 1922 | Reported Missing | Vinosilmä paholainen |
| 1922 | The Man from Beyond | Kummituslaivan salaisuus |
| 1922 | Channing of the Northwest |  |
| 1922 | Blood and Sand | Verta ja hiekkaa |
| 1922 | Anna Ascends |  |
| 1923 | You Can't Fool Your Wife | Mies, vaimo ja ystävätär |
| 1923 | The Ten Commandments | Kymmenet käskyt |
| 1923 | Lawful Larceny | Naineita miehiä ja naimattomia naisia |
| 1923 | Hollywood | Tyttö, joka tuli Hollywoodiin |
| 1923 | The Glimpses of the Moon | Uskottomia rouvia |
| 1924 | A Sainted Devil | Hääyö |
| 1924 | Don't Call It Love | Älä kutsu sitä rakkaudeksi |
| 1924 | The Breaking Point | Kahakka kannella |
1925: The Mountain Eagle
| 1925 | Marriage Whirl | Jazzin pyörteissä |
| 1925 | Lady Who Lied |  |
| 1925 | Cobra | Kobra-käärme |
| 1925 | Clothes Make the Pirate | Vaatteet tekevät merirosvon |
| 1926 | The Unfair Sex |  |
| 1926 | The Miracle of Life |  |
| 1926 | La Femme Nue | Alaston nainen |
| 1927 | Die Pratermizzi |  |
| 1928 | What Price Beauty? |  |